paragraph_text: Bendovi su nastupali na pozornici pred publikom u zamračenom studiju te je cijela emisija imala atmosferu snimke manjeg koncerta kojoj je osim energetičnih nastupa gostiju doprinjela i vrlo aktivna publika. Voditeljica je u pauzama vodila opuštene i neformalne razgovore s gostima. Emisiju su karakterizirali vrlo kvalitetni nastupi gostiju - dojam je bio da nitko nije došao samo odraditi nastup. Publika također nije bila drvena, već je dojam bio kao da se radi o fanovima teme emisije i gostiju koji su došli na koncert. Također, jam session je bio nerijetka pojava.